da da la da da en sv da da da da da da da tr sv tr da de en da en da da da da da da da da sv da da da da id da da da da da da da da da da da de da da da da da da da da da da da da da da da da da da da da da da da da da da da sv da da da da da da da da da da da da da en en en en en en en en en en en en en en en en da en en en da en da da en en da en en en da da da da da da da da da da da da da da da da da da da da da sv da da da da da da da da da da da da da da da da cs da da da da da en da de de en de da da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Q10´s rolle i sundhed og sygdom
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Q10´s rolle i sundhed og sygdom
Siden Q10 blev opdaget af den amerikanske forsker Frederik Crane i 1957, har forskningen været i rivende udvikling. Q10 er et fedtopløseligt molekyle, og det optræder i to former, som hele tiden vekselvirker efter behov. Den ene Q10-form, ubiquinon, har primært betydning for cellernes energiomsætning, som foregår inde i mitokondrierne. Den anden Q10-form, ubiquinol, fungerer som antioxidant, der beskytter mitokondrier, celler og kolesterol mod frie radikaler.
Inden for de sidste årtier har man fundet, at Q10 også har indflydelse på andre mitokondriefunktioner, omsætning af fedtsyrer, aktivering af gener og forebyggelse af celledød (apoptose). Q10 spiller således en central rolle i alle cellers metabolisme og i deres antioxidantforsvar.
Vi danner selv det meste Q10, men egenproduktionen daler gradvist fra 20-årsalderen, og det gør os mere og mere sårbare på flere fronter. Kolesterolsænkende medicin som statiner og visse sygdomme er desuden forbundet med en lavere egenproduktion. Mangel på Q10 kan også være medfødt grundet genetiske defekter.
Da Q10 har så stor betydning for mitokondriernes funktion og forebyggelse af oxidativ stress, kan mangel på Q10 være forbundet med udviklingen af en lang række sygdomme. Det gælder især sygdomme i organer med en stor energiomsætning - herunder hjertet, hjernen, muskler og nyrer.
I den nye oversigtsartikel har forskerne via forskellige databaser set nærmere på 450 publicerede artikler, som i perioden 2010-2020 omhandler Q10´s betydning for sundhed og sygdom. I henhold til den nye oversigtsartikel og i henhold tidligere publicerede artikler har Q10 forskningen især omhandlet følgende områder, som kan læses fortløbende eller hver for sig.
› Muskler og fysiske præstationer› Muskler og fysiske præstationer
› Parkinsons sygdom, Alzheimers sygdom og andre neurodegenerative sygdomme
› Fibromyalgi og kronisk træthedssyndrom
› Kvaliteten af Q10 tilskud er afgørende
Hjertekarsygdomme er stadig den største dødsårsag, så derfor gælder det om at pleje kredsløbet hele livet. Når aldringsprocesser øger risikoen for hjertekarsygdomme, skyldes det blandt andet, at cellernes iltudnyttelse bliver dårligere, så der efterlades flere frie radikaler. Kroppens antioxidantforsvar forringes også med alderen. På den måde opstår der let oxidativ stress, hvor der er en ubalance mellem frie radikaler og antioxidanter. Ved oxidativ stress angriber frie radikaler det livsvigtige LDL-kolesterol, så det oxiderer, bliver ubrugeligt og indlejres i karvæggen. Det er således det oxiderede kolesterol, der baner vej for åreforkalkning.
Aldringsprocesser er tilmed præget af lav grad af kronisk inflammation, øget arteriestivhed, dysfunktioner i blodkarrenes endothelceller og andre processer, der kan føre til åreforkalkning og forhøjet blodtryk. Livsstilsfaktorer som rygning, alkoholmisbrug, overvægt, usund kost og stress kan også bidrage til oxidativ stress og udvikling af hjertekarsygdomme.
I den nye oversigtsartikel henviser forskerne til, hvordan mangel på Q10 øger risikoen for oxidativ stress, hvilket kan føre til inflammation, celleskader og oxidering af LDL-kolesterol. Mangel på Q10 skader samtidig det travle hjerte, der banker hele døgnet.
Adskillige studier har efterhånden vist, at tilskud med Q10 forbedrer hjertets energiomsætning, funktionen i blodkarrenes endothelceller, calciumhomøostasen og kroppens antioxidantforsvar. Tilskud med Q10 kan også sænke niveauet af triglycerider, sænke markører for inflammation og sænke forhøjet blodtryk via forskellige mekanismer.
Det ser ud til, at hjertesvigtpatienter har særlig glæde af større tilskud med Q10. Forskerne henviser blandt andet til Q-SYMBIO studiet, hvor der deltog over 400 hjertesvigtpatienter, som alle fik konventionel medicinsk behandling. Derudover fik den en ene halvdel af patienterne suppleret behandlingen med 300 mg Q10 daglig, og den anden halvdel fik placebo. Efter to år viste det sig, at Q10-gruppen havde 43 procent færre hjerterelaterede dødsfald sammenlignet med placebogruppen. Q10 gruppen havde også en bedre livskvalitet.
Forskerne henviser endvidere til det svenske KiSel10 studie, hvor en gruppe ældre deltagere i en periode på fem år fik tilskud med 200 mg Q10 og 200 mikrogram selen i form af selengær. I forhold til placebogruppen fik gruppen, der fik tilskud med Q10 og selen, et stærkere hjerte og en halveret risiko for hjerte-kar-dødsfald. Når selen blev givet i kombination med Q10 skyldes det, at jorden i Europa er fattig på selen, og at selen er vigtigt for, at Q10 kan vekselvirke mellem de to former. KiSel10 studiet er epokegørende, da det er foretaget på raske mennesker for at undersøge, hvad der holder dem raske. Da forskerne lavede en opfølgning efter 10 og 12 år, viste det sig tilmed, at den positive effekt fortsatte hos den gruppe, der havde taget tilskud med Q10 og selen. Det betød med andre ord, at der stadig var færre ældre, som døde i gruppen, der fik tilskud.
Tilskud med Q10 er også relevant, hvis man tager kolesterolsænkende medicin, statiner. Det skyldes, at statiner hæmmer kroppens egenproduktion af Q10, hvilket på sigt forringer kroppens energiomsætning og antioxidantforsvar.
OBS. Da vi kun kan optage 100 mg Q10 ad gangen, er det bedst at fordele større tilskud over dagen
Par, der gennem 1-2 år ikke opnår en ønsket graviditet, betragtes som ufrivilligt barnløse. Det rammer hvert syvende par i Danmark og 50-80 millioner på verdensplan. Der kan være mange årsager til, at graviditeten udebliver.
Mandens dårlige sædkvalitet hænger sammen med nedsat antal sædceller, forringet motilitet og forkert form. Der kan også opstå noget, man kalder for DNA-fragmentering, hvor sædcellens DNA er ødelagt. Så selvom sædcellen svømmer fint og befrugter ægget, vil ægget ikke kunne udvikle sig normalt, og derfor bliver det udstødt.
Da de små sædceller skal tilbagelægge en længere tur mod ægget, kræver det særlig meget energi, og det er også vigtigt, at sædcellerne og deres DNA er beskyttet mod oxidativ stress.
I den nye oversigtsartikel henviser forskerne til flere studier, som viser, at tilskud med Q10 kan forbedre sædcelleantal, deres motilitet og form. Samtidig øges sædcellernes antioxidantforsvar og integriteten af deres DNA.
Kvindens dårlige fertilitet kan på tilsvarende vis hænge sammen med en dårlig kvalitet af æggene i æggestokkene, og især at æggenes kvalitet generelt forringes efter 30-årsalderen. Det er samtidig et kapløb med tiden, hvor menstruationerne ophører.
I denne forbindelse henviser forskerne til, at oxidativ stress kan være involveret i æggestokkenes aldringsprocesser og den forringede kvalitet af æggene. Forskerne henviser også til dyreforsøg, hvor tilskud med Q10 kan forbedre kvaliteten af ubefrugtede æg.
I diverse studier, hvad angår begge køns fertilitet, har man givet 30-200 mg Q10 daglig i op til seks måneder. I enkelte studier og på fertilitetsklinikker har man kombineret Q10 tilskud med andre antioxidanter som E-vitamin, C-vitamin, zink og selen.
Muskler og fysiske præstationer
Alle ved, at det er sundt at motionere og dyrke sport. Men overdreven træning og elitesport øger risikoen for oxidativ stress, som er meget usundt. Træningsrelaterede muskelskader forekommer typisk i forskellige faser, der relaterer til muskelskader under selve træningen og til forsinkede inflammatoriske processer.
Træning kan øge egenproduktionen af Q10 i takt med mitokondriernes øgede energiomsætning i musklerne. Andre undersøgelser har afsløret, at tilskud med Q10 i sig selv kan forbedre sportspræstationer hos elitesportsfolk. Samtidig beskytter Q10 mod oxidativ stress.
Sarcopenia defineres som det aldersrelaterede tab af muskelmasse, hvor man blandt andet har fundet ændringer af mitokondrierne. I denne forbindelse kan træning kombineret med Q10 tilskud være relevant til opbygning og bevarelse af muskelmassen. Her bør man også være opmærksom på at få nok protein, hvor behovet stiger, når man kommer op i årene.
Flere studier har vist, at statiner kan reducere egenproduktionen af Q10 og forringe mitokondriernes funktion, hvilket kan medføre muskelsvaghed og muskelsmerter. Et dobbeltblindet placebokontrolleret studie har vist, at tilskud med 100 mg Q10 om dagen i tre måneder reducerede de pågældende bivirkninger fra statiner. Ved indtagelse af statiner, er det relevant at fortsætte med Q10 tilskud for at reducere fremtidige bivirkninger.
Migræne, visse neurodegenerative sygdomme, fibromyalgi og kronisk træthedssyndrom defineres ofte som mitokondriesygdomme, hvor man også har fundet mangel på Q10 i blodet.
Det antages, at smerterne skyldes en udvidelse af de store blodkar uden på hjernen. Men det er en ændret elektrisk aktivitet i hjernens neuroner, der får anfaldet til at starte og stoppe. Undersøgelser viser, at omkring en tredjedel af patienter med migræne mangler Q10 i deres blod.
Et studie på kvinder med migræne har afsløret, hvordan tilskud med Q10 kan lindre smerterne. Den ene gruppe fik 400 mg Q10 daglig, og den anden gruppe fik placebo. Efter tre måneder havde kvinderne, der fik tilskud med Q10, signifikant færre migræneanfald i forhold til kvinderne, der fik placebo. Eventuelle anfald var kortere og mindre smertefulde. Studiet er publiceret i Nutritional Neuroscience. Som noget helt nyt fandt forskerne Q10´s smertelindrende effekt ved at reducere et peptid, (CGRP), der indgår i smerteimpulser, og ved at reducere inflammation i hjernen. Studiets resultater er i tråd med tidligere studier, hvor man har givet 150-300 mg daglig til patienter med migræne.
Parkinsons sygdom, Alzheimers sygdom og andre neurodegenerative sygdomme
Ifølge den nye oversigtsartikel har man givet større tilskud med Q10 til neurodegenerative sygdomme som Parkinsons sygdom, Alzheimers sygdom og sklerose, hvor Q10 har vist sig at beskytte neuroner og mitokondrier mod skader forårsaget af oxidativ stress.
Parkinsons sygdom (rystesyge) skyldes nedbrudte nerveceller og mangel på signalstoffet dopamin.
Ifølge et japansk studie kan tilskud med 300 mg Q10 daglig lindre symptomerne hos nogle patienter med Parkinsons sygdom, og tilskud er derfor en mulighed som supplerende behandling.
Alzheimers sygdom er den hyppigste årsag til demens. Sygdommen skyldes ophobet plak fra proteinet beta-amyloid, der nedbryder hjernecellerne, så de til sidst går til grunde.
Eksperimentelle studier antyder, at tilskud med Q10 kan være en mulig terapi i de tidlige stadier af Alzheimers sygdom ved at modvirke ophobning af de skadelige proteiner i hjernen.
Fibromyalgi og kronisk træthedssyndrom
Ved fibromyalgi har man fundet mangel på Q10 samt inflammationer og ændrede mængder af nogle signalstoffer, som har betydning for smerteopfattelsen og kroppens stressreaktion.
Lægen Mario Cordero og hans kolleger i Spanien har for eksempel gennemført et forsøg med en gruppe kvinder, der led af fibromyalgi. I en periode på 40 dage fik den ene halvdel 100 mg Q10 tre gange daglig, og den anden halvdel fik placebo.
Q10 gruppen oplevede 65 % færre smerter og antallet af smertefulde tenderpoints blev nedsat med 44 % i forhold til placebogruppen.
Kronisk træthedssyndrom, der er mest udbredt blandt kvinder, kan blandt andet udløses af infektioner, fødemiddeloverfølsomhed og stress. Ifølge danske forskere og den engelske læge Sarah Myhill kan sygdommen også skyldes defekte mitokondrier. Man har desuden fundet autoantistoffer og lave niveauer af Q10. Afhængig af patienternes eget Q10 niveau anbefaler Sarah Myhill daglige doser på 200-600 mg Q10. For at få den optimale terapeutiske effekt anbefaler hun desuden magnesium og aminosyren L-carnitin.
Diabetes skader kredsløbet på flere fronter, som er forbundet med dårligere livskvalitet og tidlig død. En metaanalyse har afsløret, at tilskud med Q10 til patienter med diabetes type-2 kan reducere risikoen for hjertekarsygdomme ved at sænke totalkolesterol og LDL-kolesterol. En anden positiv effekt er, at Q10 fungerer som antioxidant, der modvirker oxidativ stress, hvilket som nævnt er en væsentlig årsag til åreforkalkning og skader på kredsløbet.
I et studie, hvor man gav diabetespatienter 200 mg Q10 daglig i tre måneder, kunne forskerne observere, at patienterne fik reduceret deres niveau af HbA1c – langtidsblodsukker - som viser, hvordan blodsukkeret har været i de seneste 8-12 uger. Det betyder med andre ord, at diabetespatienterne fik forbedret deres glukoseoptagelse og blodsukker. Dette studie er i tråd med andre studier på patienter med diabetes.
Det er også relevant med færre kulhydrater og nye kostråd, der stabiliserer blodsukkeret. Det fremgår blandt andet af en dansk undersøgelse.
Øjensygdomme, som skyldes lokale kredsløbsforstyrrelser, og som giver et pludseligt synstab, er meget udbredte. De lokale kredsløbsforstyrrelser kan således påvirke blodforsyningen til nethinden (retina), synsnerven og andre områder eller medføre læsioner i de nervegrene, som sendes til hjernens synscenter.
Risikoen for at få forskellige øjensygdomme stiger med alderen. Andre risikofaktorer er rygning, diabetes type-2, forhøjet blodtryk, atrieflimmer, læsioner, slagtilfælde og grå stær.
I mange år har man anbefalet tilskud med antioxidanter til øjensygdomme, der skyldes oxidativ stress og forstyrrelser i blodforsyningen til nethinden. Men der har manglet beviser for effektiviteten. Ikke desto mindre ser det nu ud til, at tilskud med 100 mg Q10 og andre antioxidanter som A-, B- C- og E-vitamin samt selen, zink, mangan, lutein og zeaxanthin kan forbedre synet sammen med den traditionelle behandling. Det fremgår af et spansk studie, der er publiceret i Nutrients.
Kvaliteten af Q10 tilskud er afgørende
Mange raske mennesker tager tilskud med Q10 for at få mere energi på naturens præmisser, og det forbedrer også kroppens antioxidantforsvar, selvom det ikke mærkes direkte.
Ved sygdomme, som hænger sammen med Q10 mangel, er det bedst at starte med tilskud tidligt i forløbet.
Selvom tilskud med Q10 har et stort potentiale i forbindelse med aldringsprocesser og en række kroniske sygdomme, kommer forfatterne bag den nye oversigtsartikel ind på, at kvaliteten er afgørende. I ethvert klinisk studie bør tilskud med Q10 derfor være i lægemiddelkvalitet, hvor der er dokumentation på optageligheden.
Når det drejer sig om Q10 tilskud og de forskellige råmaterialer, vil Q10 molekylerne altid være samlet i krystaller. Et dårligt Q10 tilskud i kapselform indeholder typisk en blanding Q10 krystaller og olie. Men hvis Q10 krystallerne ikke er opløst i olien til frie Q10 molekyler ved hjælp af en særlig teknik, reduceres optagelsen væsentligt. Og i tilskud baseret på pulver og tabletter kan optagelsen ligge under én procent. Derfor er det afgørende at vælge et Q10 produkt i kapselform og med en høj optagelighed, som sikrer, at Q10 molekylerne når helt ind i cellerne.
Tilskud tages sædvanligvis til morgenmaden. Da vi kun kan optage 100 mg Q10 ad gangen, er det bedst at fordele større tilskud over dagens måltider.
Illenia Cirilli et al. Role of Coenzyme Q10 in Health and Disease: an Update on te last 10 years (2010-2020). Antioxidants 2021
Lain Hargreaves et al. Disorders of Human Coenzyme Q10 Metabolism: An Overview. International Journal of Molecular Sciences. 2020
Will Chu. Co enzyme Q10 has potential to help chronic condition symptoms, review finds. NUTRAingredients.com 2020
Alehagen U, et al. Cardiovascular mortality and N-Terminal-proBNP reduced after combined selenium and coenzyme Q10 supplementation. Int J Cardiol. 2012
Schagdarsurengin U, Steger K. Epigenetics in male reproduction: effect of paternal diet on sperm quality and offspring health. Nature Reviews Urology 2016
Jessica A. Grieg et al. Maternal Selenium, Copper and Zinc Concentrations in Early Pregnancy and association with Fertility. Nutrients 2019
Christina Nocella et al. Impairment between Oxidant and Antioxidant Systems: Short- and Long-term Implications for Athletes´ Health. Nutrients 2019
Joachim Nielsen et al. Plasticity in mitochondrial cristae density allows metabolic capacity modulation in human skeletal muscle. Te Journal of Physiology, 2016
Deichmann RE et al: Impact of coenzyme Q-10 on parameters of cardiorespiratory fitness and muscle performance in older athletes taking statins. Phys Sportsmed. 2012
Dahri M et al. Oral Q10 supplementation in patients with migraine: Effects on clinical features and inflammatory markers. Nutritional Neuroscience 2018
Stephanie Carter. CoQ10 Targets te Cause of Migraine Headaches. Life Extension Magazine 2019
Yoritaka A et al. Randomized, double-blind, placebo-controlled pilot trial of reduces coenzyme Q10 for Parkinson´s disease. PubMed 2015
Cordero MD et al. NLRP3 inflammasome is activated in fibromyalgia: te effect of coenzyme Q10. Antioxid redox Signal 2014
Cordero MD et al. Can Coenzyme q10 improve clinical and molecular parameters in fibromyalgia? Antioxid Redox Signal 2014
Alcocer-Gómez E et al. Effect of coenzyme Q10 on Psychopathological Symptoms in Fibromyalgia patients letter. CNS Neurosci Ther 2017
Ringgard A. Kronisk træthed kan skyldes dysfunktionelle celler. Videnskab.dk 2017
Myhill Sarah et al; Chronic fatigue syndrome and mitochondrial dysfunction. International Journal of Clinical and Experimental Medicine 2009
Yoana Rabanal-Ruiz, Emilio Lianos-Gonzáles and Francisco Javier Alcain. Te Use of Coenzyme Q10 in Cardiovascular Diseases. Antioxidants 10 May 2021
Phiwayinkosi V. Dludia et al. Te impact of coenzyme Q10 on metabolic and cardiovascular disease profiles in diabetic patients: A systematic review and meta-analysis of randomized controlled trials. Endocrinology, Diabetes & Metabolism 2020
Bispebjerg Hospital. Færre kulhydrater forbedrer type-2 diabetikeres evne til at regulere blodsukkeret. Nyhedsbrev 10. august 2019
Beatriz Fernandez-Vega et al. Te use of Vitamins and Coenzyme Q10 for te Treatment of Vascular Occlusion Diseases Affecting te Retina. Nutrients March 2020
Pernille Lund: Q10 – fra helsekost til epokegørende medicin. Forlaget Ny Videnskab. 2014
hvis du vil vide mere om Q10
TIP! Se også de relaterede artikler
Q10-tilskuds potentiale mod aldringsprocesser, flere kroniske sygdomme og medicinbivirkninger
D-vitamins optimale effekt på helbred og levetid kræver større mængder i blodet
Mange med kroniske sygdomme mangler magnesium
Selenmangel er et globalt problem
Klinisk evidens for at tilskud med Q10 hjælper ved hjertesvigt
Q10 og selen forlænger livets ”klippekort”
Q10 til forebyggelse og behandling af hjertekarsygdomme
Vegetarkost øger med tiden risikoen for mangel på B12-vitamin
Kan selen virkelig bremse aldringsprocesser og forlænge levetiden?
Selen og Q10 styrker hjertet og forlænger levetiden
Tilskud med Q10 til diabetes-patienter har en positiv effekt på kredsløbet
Optimer cellernes energiomsætning og opbygning af muskler - med Q10 og magnesium
Kan kronisk træthedssyndrom skyldes mangel på Q10?
Melatonin beskytter også mod hjerterytmeforstyrrelser
D-vitamin spiller en overset rolle for hjernens sundhed
D-vitamin hænger sammen med iltudnyttelse, fitness og levetid
B1-vitamin i større doser modvirker kronisk træthed ved inflammatoriske tarmsygdomme
K2-vitamins oversete betydning for hjertet, kredsløbet og levetiden
Q10 har potentiale til at afhjælpe hjertesygdomme, diabetes, nyresygdomme og andre kroniske sygdomme
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering